Spar i Haverslev har udlovet en dusør på 10.000 kroner til den, der kan komme med oplysninger, der fører til anholdelse af de to gerningsmænd, der søndag røvede butikken væbnet med en kniv. Overvågningsbilleder fra røveriet blev offentliggjort mandag, i håb om at nogen kan genkende de to mænd. Politiet har dog endnu ikke fået nogle henvendelser. De to røvere beskrives som 20 til 25 år gamle og 180 centimeter høje. De bar ved røveriet begge en hvid maskering og en sort hue. Røverne truede ekspedienterne med en kniv til at udlevere pengene i kassen. Politiet mener, at gerningsmændene kan være fra lokalområdet, da de talte med lokal dialekt. Politiet kan endnu ikke udtale sig om Haverslev-røveriet har forbindelse til andre af de røverier, der har ramt Nordjylland i den seneste tid. Nordjyllands Politi hører gerne fra dig, hvis du har oplysninger omkring røveriet. De kan kontaktes på 114.
Nordjyllands Politi har offentliggjort overvågningsbilleder og Spar i Haverslev har udlovet en dusør. Det har dog ikke hjulpet. Politiet er stadig på bar bund.